ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง  นร02660021040 

ขอให้ปรับปรุงการเข้ามาจัดเก็บขยะภายในหมู่บ้านชวนชื่น วัชรพล ซอยรามอินทรา 65 ถนนรามอินทรา แขวงท่าแร้ง เขตบางเขน กรุงเทพมหานคร เนื่องจากผู้ร้องเป็นผู้พักอาศัยอยู่ภายในหมู่บ้านดังกล่าว แจ้งว่าหมู่บ้านชวนชื่น วัชรพล เป็นหมู่บ้านจัดสรร มีทั้งหมดประมาณ 20 ซอยย่อย ที่มีลักษณะเป็นบ้านเดี่ยวจำนวนประมาณ 380 หลังคาเรือน และทุกหลังคาเรือนจะมีถังขยะวางไว้หน้าบ้าน และลูกบ้านทุกหลังคาเรือนจะนำขยะใส่ถุงดำมัดปากถุงเรียบร้อยแล้วนำมาทิ้งใส่ถังขยะ เพื่อรอให้เจ้าหน้าที่เข้ามาจัดเก็บขยะภายในหมู่บ้านฯ ซึ่งทุกเดือนทางนิติบุคคลจะเก็บค่าจัดเก็บขยะกับทางลูกบ้านเป็นรายเดือน และทางนิติบุคคลจะนำจ่ายค่าจัดเก็บขยะเป็นแบบเช็คเงินสดให้กับทางกรุงเทพมหานครเป็นรายปีทุกปี ทางนิติบุคคลไม่เคยค้างชำระค่าจัดเก็บขยะกับทางกรุงเทพมหานครแต่อย่างใด และทางกรุงเทพมหานครจะจัดสรรเจ้าหน้าที่เข้ามาจัดเก็บขยะสัปดาห์ละ 2 ครั้ง ในช่วงเวลาประมาณ 01.00-06.00 น. เช่น ล่าสุดได้มีเจ้าหน้าที่เข้ามาจัดเก็บขยะในวันที่ 12 พฤษภาคม 2566 ช่วงเวลาประมาณ 01.00-03.00 น. ในวันที่ 16 พฤษภาคม 2566 ช่วงเวลาประมาณ 03.00-06.00 น. และในวันที่ 19 พฤษภาคม 2566 ช่วงเวลาประมาณ 03.00-06.00 น. แต่เจ้าหน้าที่ที่เข้ามาจัดเก็บขยะภายในหมู่บ้านฯ มีลักษณะเลือกปฏิบัติในการจัดเก็บขยะ และเป็นการจัดเก็บขยะที่ไม่เรียบร้อย เช่น หากภายในซอยย่อยของหมู่บ้านฯ มีบ้านเรือนจำนวนประมาณ 10 หลังคาเรือน จะจัดเก็บขยะเพียงจำนวน 2-3 หลังคาเรือนเท่านั้น ส่วนหลังอื่นๆ ก็ไม่มีการเข้าไปจัดเก็บขยะ ซึ่งผู้ร้องแจ้งว่าปัจจุบันเป็นช่วงอากาศร้อนมาก จึงทำให้ได้รับกลิ่นเหม็นรบกวนจากขยะและแมลงวัน เบื้องต้นเมื่อวันที่ 20 พฤษภาคม 2566 ผู้ร้องได้ติดต่อไปยังศูนย์รับแจ้งทุกข์กรุงเทพมหานคร หมายเลขสายด่วน 1555 เพื่อขอความช่วยเหลือให้จัดสรรเจ้าหน้าที่เข้ามาจัดเก็บขยะภายในหมู่บ้านชวนชื่นแล้ว แต่จนถึงปัจจุบัน (วันที่ 22 พฤษภาคม 2566) ปริมาณขยะก็มีจำนวนเพิ่มมากขึ้น แต่ก็ยังไม่มีเจ้าหน้าที่เข้ามาจัดเก็บขยะแต่อย่างใด 

//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูด ที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
ศูนย์ฯ ประสานมาเพื่อตรวจสอบและดำเนินการ และโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัย หรือความไม่ชอบธรรมอันเนื่องมาจากการร้องเรียน การเป็นพยาน หรือการให้ข้อมูลนั้น  #ศรท  #ศรท1111
#1555 #citydata